**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 12 /03/2024**

**Αριθ. Πρωτ. 4781**

**ΑΠΟΣΠΑΣΜΑ**

# Από το πρακτικό της αριθμ. 6ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 82**

**Aποδοχή της υπ΄αριθμ. 12/2024 μελέτης με τίτλο: «΄΄Εργασίες ανακαίνισης των ΚΕΠ για το έργο ΄΄Εκσυγχρονισμός των ΚΕΠ΄΄».**

Στη Λιβαδειά σήμερα 11η Μαρτίου 2024 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 4483/07-03-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Τουμαράς Βασίλειος (προσήλθε στο 4ο Θ.Η.Δ.)

3. Αγνιάδης Παναγιώτης

4. Καλλιαντάσης Χρήστος

5. Τόλιας Δημήτριος (αν/κό μέλος κ. Παπαβασιλείου Αικατερίνης)

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 9ο θέμα της ημερήσιας διάταξης έθεσε υπόψη των μελών την υπ΄αριθμ. πρωτ. 4393/06-03-2024 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται:

*Η παρούσα μελέτη αφορά την υλοποίηση δράσεων στο πλαίσιο του έργου «Εκσυγχρονισμός των ΚΕΠ» από το Δήμο Λεβαδέων σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0.*

*Σε αυτό το πλαίσιο με το παρόν Έργο σχεδιάζεται μεταξύ άλλων η αναβάθμιση των υποδομών των ΚΕΠ με την ανακαίνιση των κτιριακών υποδομών τους βάσει συγκεκριμένων προδιαγραφών και μέσω αντίστοιχων εργασιών.*

*Για την εύρυθμη λειτουργία τους και την κάλυψη των λειτουργικών τους αναγκών καθίσταται απαραίτητο να γίνουν αλλαγές στην εσωτερική διαρρύθμιση των χώρων.*

*Η δράση αφορά το σύνολο των υποκαταστημάτων των ΚΕΠ του Δήμου Λεβαδέων τα οποία βρίσκονται:*

* *ΚΕΠ ΛΙΒΑΔΕΙΑΣ – Πλατεία Λάμπρου Κατσώνη και Δημάρχου Γιάννη Περγαντά*
* *Παράρτημα ΚΕΠ Τ.Κ. ΑΓΙΟΥ ΓΕΩΡΓΙΟΥ, σε υφιστάμενο κτίριο και με άλλες χρήσεις.*
* *Παράρτημα ΚΕΠ Τ.Κ. ΚΥΡΙΑΚΙΟΥ, σε υφιστάμενο κτίριο πρώην Δημαρχείου.*
* *Παράρτημα ΚΕΠ Τ.Κ. ΔΑΥΛΕΙΑΣ, σε υφιστάμενο κτίριο πρώην Δημαρχείου.*
* *Παράρτημα ΚΕΠ Τ.Κ. ΧΑΙΡΩΝΕΙΑΣ, σε υφιστάμενο κτίριο πρώην Δημαρχείου.*

*Επιγραμματικά οι εργασίες αφορούν σε:*

* *Τοποθέτηση βινυλικού δαπέδου σε όλα τα ΚΕΠ, εκτός του ΚΕΠ ΛΙΒΑΔΕΙΑΣ.*
* *Τοποθέτηση νέων εσωτερικών θυρών στα ΚΕΠ Δαυλείας & Χαιρωνείας*
* *Χρωματισμοί σε εσωτερικούς τοίχους των καταστημάτων σύμφωνα με τις προδιαγραφές, και τις οδηγίες της Υπηρεσίας.*
* *Χρωματισμοί, όπου απαιτείται, στους εξωτερικούς τοίχους των καταστημάτων σύμφωνα με τις προδιαγραφές.*
* *Κατασκευή όλων των επίπλων γραφείου, των ερμαρίων, καθιστικών αναμονής και των ξυλουργικών κατασκευών που απαιτούνται σε κάθε χώρο σύμφωνα με τα σχέδια, τις προδιαγραφές του Τιμολογίου Μελέτης και τις συνημμένες οδηγίες του Υπουργείου, που συνοδεύουν την μελέτη και τοποθέτηση τους στον εκάστοτε χώρο σύμφωνα με τις προδιαγραφές.*
* *Κατασκευή και τοποθέτηση των επιγραφών σύμφωνα με τις οδηγίες και τα σχέδια του Υπουργείου.*
* *Τοποθέτηση βινυλικών αυτοκόλλητων και αυτοκόλλητων αμμοβολής όπως αναλυτικά περιγράφονται στο Τιμολόγιο Μελέτης και στα σχέδια του Υπουργείου*
* *Αποξήλωση υφιστάμενων φωτιστικών σωμάτων (24 τεμ.).*
* *Προμήθεια νεων φωτιστικών σωμάτων panel 60Χ60 Led επι οροφής (43τεμ.) σύμφωνα με τα σχέδια του Υπουργείου.*
* *Τοποθέτηση νεων φωτιστικών σωμάτων 60Χ60 Led επι οροφής (43τεμ.).*
* *Τοποθέτηση δυο απλών διακοπτών για την εναυση – σβεση των νέων φωτιστικών σωμάτων (2 ανα ανα ΚΕΠ : Χαιρώνειας Δαυλέιας, Κυριακίου, Κορωνειας) και αναλογούν καλώδιο ΜΥΜ 3Χ1,5mm2 και καναλι διαστασεων 32mm X13-12,5mm για την τοποθετηση των νεων φωτιστικών σωμάτων επί οροφής .*

*Το ακριβές τεχνικό αντικείμενο του έργου έχει προσδιοριστεί για κάθε υποκατάστημα ξεχωριστά Οι λεπτομέρειες κατασκευής περιγράφονται στο τιμολόγιο μελέτης.*

*Το έργο χρηματοδοτείται από την Ευρωπαϊκή Ένωση – NextGeneration EU, στο Πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» (κωδικός Δράσης: 16780 / Άξονας 2.2). Η δαπάνη είναι εγγεγραμμένη στο ΠΔΕ (Κωδ. Έργου: 2022ΤΑ06300031) και έχει λάβει κωδικό ΟΠΣ ΤΑ 5190859 .*

*Ο συνολικός προϋπολογισμός του έργου ανέρχεται στο ποσό των 91.000,00 € συμπεριλαμβανομένου του Φ.Π.Α. 24%.*

***Εισηγούμεθα***

*Την αποδοχή της υπ΄αριθμ. 12/2024 μελέτης με τίτλο «Εργασίες ανακαίνισης των ΚΕΠ για το έργο «Εκσυγχρονισμός των ΚΕΠ»» προϋπολογισμού 91.000,00 € συμπεριλαμβανομένου του Φ.Π.Α. 24%.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Το με αρ. πρωτ. 4393/06-03-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Αποδέχεται την υπ΄αριθμ. 12/2024 μελέτη της Δ/νσης Τεχνικών Υπηρεσιών Δήμου Λεβαδέων , με τίτλο : «Εργασίες ανακαίνισης των ΚΕΠ για το έργο «Εκσυγχρονισμός των ΚΕΠ»» προϋπολογισμού 91.000,00 € συμπεριλαμβανομένου του Φ.Π.Α. 24% , η οποία αποτελεί συνημμένο της παρούσας

. **Η παρούσα απόφαση πήρε αριθμό 82/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Τόλιας Δημήτριος

5. Μίχας Δημήτριος

. ΠΙΣΤΟ ΑΠΟΣΠΑΣΜΑ

Λιβαδειά 12 -03-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ